**Ministru kabineta noteikumu projekta**

**“Pulkveža Oskara Kalpaka Profesionālās vidusskolas nolikums”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Pulkveža Oskara Kalpaka profesionālās vidusskolas nolikums” (turpmāk – noteikumu projekts) mērķis ir apstiprināt Aizsardzības ministrijas pakļautībā veidotās Pulkveža Oskara Kalpaka profesionālās vidusskolas nolikumu atbilstoši normatīvajiem aktiem.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts, saskaņā ar Izglītības likuma 14. panta 7.1 punktu un 22. panta 1. daļu, Profesionālās izglītības likuma 15. panta 1. daļu, valsts izglītības iestāžu nolikumus apstiprina Ministru kabinets, līdz ar to ir sagatavots noteikumu projekts, kas paredz izdot Pulkveža Oskara Kalpaka profesionālās vidusskolas nolikumu, kā arī ievērojot Ministru kabineta 2020. gada 5. jūnija rīkojuma Nr. 306 „Par konceptuālo ziņojumu „Par profesionālās vidējās izglītības iestādes izveidi”” 7.punktā noteikto, Aizsardzības ministrijai izstrādāt un līdz 2021. gada 30. aprīlim iesniegt apstiprināšanai Ministru kabinetā Pulkveža Oskara Kalpaka profesionālās vidusskolas nolikumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020. gada 5. jūnija rīkojumu Nr. 306 „Par konceptuālo ziņojumu „Par profesionālās vidējās izglītības iestādes izveidi”” 3. punktu, konceptuāli tika atbalstīta Pulkveža Oskara Kalpaka profesionālās vidusskolas izveide Aizsardzības ministrijas padotībā.  Aizsardzības ministrija plāno uzsākt audzēkņu uzņemšanu un apmācību sākot ar 2021. gada 1. septembri.  Atbilstoši Izglītības likuma 14. panta 7.1 punktam valsts izglītības iestāžu nolikumus apstiprina Ministru kabinets, līdz ar to ir sagatavots noteikumu projekts, kas paredz apstiprināt Pulkveža Oskara Kalpaka profesionālās vidusskolas nolikumu.  Profesionālās vidusskolas galvenais mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts profesionālās vidējās izglītības un Jaunākā militārā instruktora profesijas standarta apgūšanu.  Saskaņā ar izglītības likuma 24. panta pirmo daļu, pēc profesionālās vidusskolas nolikuma apstiprināšanas, nepieciešams nodrošināt iestādes reģistrāciju Izglītības kvalitātes valsts dienesta Valsts izglītības informācijas sistēmas Izglītības iestāžu reģistrā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Pulkveža Oskara Kalpaka profesionālo vidusskolu un tā personālu, kā arī izglītojamiem un viņu vecākiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās Pulkveža Oskara Kalpaka profesionālās vidusskolas reģistrāciju un darbību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |  |  |  |  |  |
| --- | --- | --- | --- | --- | --- | --- | --- |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 686 645 | 0 | 1 586 002 | 0 | 2 733 555 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 686 645 | 0 | 1 586 002 | 0 | 2 733 555 | 0 | 0 |
| 22.10.00."Starptautiskās operācijas un Nacionālo bruņoto spēku personālsastāva centralizētais atalgojums" | 266 305 | 0 | 566 592 | 0 | 1 714 145 | 0 | 0 |
| 22.12.00. “Nacionālo bruņoto spēku uzturēšana” | 420 340 | 0 | 1 019 410 | 0 | 1 019 410 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 686 645 | 0 | 1 586 002 | 0 | 2 733 555 | 0 | 707 500 |
| 2.1. valsts pamatbudžets | 686 645 | 0 | 1 586 002 | 0 | 2 733 555 | 0 | 707 500 |
| 22.10.00."Starptautiskās operācijas un Nacionālo bruņoto spēku personālsastāva centralizētais atalgojums" | 266 305 | 0 | 566 592 | 0 | 1 714 145 | 0 | 0 |
| 22.12.00. “Nacionālo bruņoto spēku uzturēšana” | 420 340 | 0 | 1 019 410 | 0 | 1 019 410 | 0 | 707 500 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | -707 500 |
| 3.1. valsts pamatbudžets | 0 | 0 | 0 | 0 | 0 | 0 | -707 500 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 707 500 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Aizsardzības ministrija Pulkveža Oskara Kalpaka profesionālās vidusskolas izveidi un uzturēšanu 2021. gadā un turpmākajos gados nodrošinās tai piešķirto valsts budžeta līdzekļu ietvaros. Ministru kabineta noteikumu projekts nepalielina likumā “Par valsts budžetu 2021. gadam” un likumā “Par vidēja termiņa budžeta ietvaru 2021., 2022. un 2023. gadam” Aizsardzības ministrijai piešķirto kopējo finanšu resursu apjomu.  Izvērtējot nepieciešamās izmaksas, Aizsardzības ministrija ir vadījusies pēc NBS Kājnieku skolā un NBS Instruktoru skolā īstenoto mācību faktiskajām izmaksām. Jāņem vērā arī fakts, ka, uzsākot mācību procesu, būs tikai viens kurss ar 25-50 skolēniem. Maksimālais skolēnu skaits tiks sasniegts tikai ceturtajā mācību gadā, kad būs nokomplektēti visi četri kursi. Aizsardzības ministrija, izglītības iestādes nepieciešamās izmaksas aprēķinājusi, atbilstoši Ministru kabineta 2007. gada 2. oktobra noteikumiem Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo", papildus iekļaujot specifiskās izmaksas profesionālo priekšmetu nodrošināšanai ar materiāltehniskajiem līdzekļiem, kā arī formastērpa nodrošināšana audzēkņiem.  Finansējums ir iekļauts likumā “Par valsts budžetu 2021. gadam” un likumā “Par vidēja termiņa budžeta ietvaru 2021., 2022. un 2023. gadam” Aizsardzības ministrijas budžeta programmās un apakšprogrammās sekojoši:   1. budžeta apakšprogrammā 22.10.00 "Starptautisko operāciju un Nacionālo bruņoto spēku personālsastāva centralizētais atalgojums" paredzēts finansējums personāla atlīdzības nodrošināšanai:  * 2021. gadā 266 305 *euro* apmērā, finansējums atlīdzībai paredzēts nepilnam gadam. Plānots, ka darbu uzsāks 31 darbinieks. * 2022. gadā 566 592 *euro* apmērā, pieaugums 300 287*euro* veidojas, jo atalgojums paredzēts iepriekšējā gadā darbā pieņemtajiem darbiniekiem pilnam gadam, kā arī, otram mācību gadam sākoties, tiek atvērtas vēl papildus 12 amata vietas. * 2023. gadā un turpmākos gadus 1 714 145 *euro* apmērā, finansējuma pieaugums 1 147 553 *euro* apmērā veidojas, jo ar 2023. gadu tiek uzsākta skolas darbība pilnā apmērā un tiek atvērtas visas plānotās 55 amata vietas, kā arī atalgojums visiem amatiem tiek plānots pilnam gadam.  1. budžeta apakšprogrammā 22.12.00 "Nacionālo bruņoto spēku uzturēšana" paredzēts finansējums profesionālās vidējās izglītības iestādes darbības nodrošināšanai 2021. gadā 420 340 *euro* apmērā 2022. gadā un 2023. gadā 1 019 410 *euro* apmērā, 2024. gadā un turpmākos gadus 1 726 910 *euro* apmērā. Uzturēšanas izdevumu palielinājums pa gadiem saistīts ar plānoto apmācāmo skaita pieaugumu, kā arī skolas atrašanās vietas un telpu maiņu. Aizsardzības ministrija izdevumu pieaugumu 2024. gadā un turpmākajos gados nodrošinās tai piešķirto valsts budžeta līdzekļu ietvaros.   Plānotais apmācāmo skaita pieaugums pa gadiem:   |  |  | | --- | --- | | **Gads** | **Audzēkņu skaits** | | 2021 | 25 -50 | | 2022 | 75 | | 2023 | 125 | | 2024 | 175 | | 2025 un turpmāk | 200 |   Papildus, uzturēšanas izdevumi pa gadiem palielināsies, jo tiek plānots, ka 2023. gadā no pagaidu infrastruktūras Kandavas Lauksaimniecības tehnikumā Pulkveža Oskara Kalpaka profesionālā vidusskola pārcelsies uz Rudbāržu muižu, kad tiks pabeigta pastāvīgā infrastruktūra.  Profesionālās vidusskolas audzēkņiem plānots izmaksāt stipendijas. Plānots stipendiju noteikt 150 *euro* mēnesī. Kopējie izdevumi stipendijām atkarīgi no apmācāmo skaita.  Kopējais budžeta finansējums Aizsardzības ministrijas profesionālās vidējās izglītības iestādes izveidei un darbībai tiks plānots budžeta programmā 22.00.00 “Nacionālie bruņotie spēki” 2021. gadā 686 645 *euro* apmērā, 2022. gadā 1 586 002 *euro* apmērā, 2023. gadā 2 733 555 *euro* apmērā, 2024. gadā un turpmāk ik gadu 3 441 055 *euro* apmērā. Izglītības iestādei nepieciešamais nekustamais īpašums tiks atjaunots un pielāgots izglītības iestādes vajadzībām aizsardzības resorā būvniecībai plānoto finanšu resursu ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Izveidojot Pulkveža Oskara Kalpaka profesionālo vidusskolu, ir paredzēts palielināt Aizsardzības ministrijas resorā nodarbināto skaitu, veidojot jaunas amata vietas.  Pēc detalizētas mācību programmas izstrādes, skolas darbības nodrošināšanai nepieciešamo pakalpojumu izvērtēšanas, tika precizēts nepieciešamo amatu saraksts, nosakot, ka būs nepieciešami:   |  |  |  |  |  | | --- | --- | --- | --- | --- | |  | **2021. gads** | **2022. gads** | **2023. gads** | **2024. gads** | | **Karavīri** | **9** | **18** | **22** | **22** | | **Pedagogi** | **12** | **13** | **13** | **13** | | **Darbinieki** | **10** | **12** | **20** | **20** | | **Provizoriskais personāls kopā** | **31** | **43** | **55** | **55** |   Plānotais amatu vietu skaits salīdzinājumā ar konceptuālo ziņojumu (par Pulkveža O.Kalpaka profesionālās vidusskolas izveidi) ir precizēts, jo amatu sarakstā netiek plānoti ēdnīcas pavāri un dienesta viesnīcas dežuranti, apkopējas un sētnieki, jo šos pakalpojumus var nodrošināt, slēdzot ārpakalpojuma līgumu. | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīts pulkveža Oskara Kalpaka profesionālās vidusskolas personāls, Izglītības kvalitātes valsts dienests un Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pulkveža Oskara Kalpaka profesionālā vidusskola nodrošinās profesionālās izglītības programmu īstenošana civilās un militārās aizsardzības tematiskajā jomā, nodrošinot jaunākā militārā instruktora kvalifikācijas iegūšanu. Profesionālajā vidusskolā tiks uzņemti 9. klases absolventi un viņiem piedāvāts apgūt vispārējo vidējo izglītību ar pastiprinātu inženierzinātņu tehnisko priekšmetu apguvi. Ņemot vērā, ka vidusskolas audzēkņi ir nepilngadīgi, līdz ar to apmācības jārealizē Aizsardzības ministrijas padotībā esošai izglītības iestādei, lai nodrošināto civilo kontroli pār mācību procesa norisi. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

*Intars Kušners, 67335034*

*intars.kusners@mod.gov.lv*